Мәжіліске кандидаттар өңір тұрғындарымен кездесуде
"Мәжіліске кандидаттар өңір тұрғындарымен кездесуде" | "https://abai.kz/post/125621"
TITLE: Мәжіліске кандидаттар өңір тұрғындарымен кездесуде
URL: https://abai.kz/post/125621
META: "Мәжіліске кандидаттар өңір тұрғындарымен кездесуде" | "https://abai.kz/post/125621"
DATE: 19.12.2020
AUTHOR(s): Abai.kz
TOTAL WORDS: 385
TEXT: Халықты қолдау бойынша нақты ұсыныстар, азаматтардың өзекті проблемалық мәселелерін анықтау – осының барлығы Мәжіліске депутаттыққа кандидаттар, «ADAL» партиясының өкілдерінің өңірлер тұрғындарымен өткізетін кездесулерінің мәні болып табылады. Бүгін Олжас Ордабаев, Ақмарал Бекмұрзаева және партия хатшысы Нұрлыбек Мұқанов Қостанай қаласының тұрғындарымен кездесті. Әлеуметтік желілерде тікелей эфирде өткен кездесу барысында Олжас Ордабаев партия бағдарламасы мен сайт туралы хабардар етті. Сайт аналитикасын пайдалана отырып, Олжас Ордабаев смартфон арқылы қала мен облыстың басты проблемалары туралы қалай білуге болатынын көрнекі түрде көрсетті. Тұрғындар бірқатар мәселелерге шағымданды. Олардың ішінде - ауыл шаруашылығы үшін жердің жетіспеушілігі, фермерлердің ескірген техникасы, тозған коммуналдық желілер бар. Сондай-ақ, тұрғындар ыстық суды өшіру мәселесін де атап өтті. - Бізде жыл сайын жазда осылай болады. Мен мұнда қанша тұрсам, сонша жалғасып жатыр. Бүкіл жаз бойы біз сусыз отырамыз! Бұл дұрыс деп ойлайсыз ба?,- деді кездесуге қатысушы. Заречный ауылының тұрғындары нашар инфрақұрылым мен көлік жұмысы туралы айтты. « Жарық жиі өшеді. Бір автобус ғана жүреді. Бұл жақтан шығу қиын! Ауылдың өзі үлкен, тұратын адамдары көп. Мен қанша тұрсам да, бізде жарық, су, интернет жоқ – ал бұл қалыпты жағдай емес », - деді ауыл тұрғыны. Олжас Ордабаев ТКШ жүйесіне және бюджеттің тиімсіз жұмсалуына көптеген өңірлер шағымданатынын түсіндірді. Партия бюджетті қайта бөліп, тұрғындарды осыған тарту керек деп санайды. Қызылордадағы кездесулер де өте мазмұнды болды. Оларды Мәжіліс депутаттығына кандидаттар Ардақ Назаров, Мақсат Толықбай, Алмасбек Садырбаев, Дәулет Мұқаев жүргізді. Алмасбек Садырбаев азаматтарға несие беру туралы азаматтардың көптеген өтініштерін қорыта келе былай деп атап өтті: « Парадокс мынада: адамдар тұрмыстық техниканы сатып алу үшін несие алуға жүгінген кезде, Ұлттық Банк бұл мүмкіндікті береді. Ал тұрғын мал шаруашылығын дамытуға ақша алғысы келгенде, олар одан бас тартып, депозит талап етеді. Бұл біздің ауыл шаруашылығымыздың нашар дамығанының бір себебі ». Жергілікті тұрғындар тегін медицина, білім беру жүйесі - университеттердегі практикалық сабақтардың 60% -ға дейін ұлғаюы, баспана алғысы келетіндерге нақты көмек ретінде сертификат беру мәселесін көтерді. Қызу пікірталас ауылшаруашылық қажеттіліктеріне жер беру мәселесінен туындады. «ADAL» партиясынан Мәжіліс депутаттығына кандидат Лаззат Шыңғысбаева Алматы облысы, Үшарал қаласының тұрғындарымен кездесті. Партия міндеттері туралы білген тұрғындар оларды не мазалайтыны туралы айтып берді. Б.Ермекова: « Пандемияға байланысты наурыз айынан бастап бізге дұрыс жұмыс істеуге рұқсат берілмейді. Біз шығынға ұшырап отырмыз. Неліктен мемлекет бір уақытта бизнеске аз болса да көмектеспейді ?»,- деп шағымданды. Үміткер жергілікті нарықты аралап, кәсіпкерлердің партия туралы білетіндігін, оның бастамаларын қолдайтынын және оған 2021 жылдың 10 қаңтарында дауыс беретінін білді. Abai.kz
